OŠ Velika Mlaka

Potpisivanje upisnice


Nakon što je za dijete potvrđen postupak upisa, sustav generira dokument upisnice. Roditelj/skrbnik je o navedenom obaviješten automatskom porukom iz sustava na svoju adresu elektroničke pošte.
Uz mogućnost vlastoručnog potpisivanja upisnice, učitavanja iste u sustav i slanja školi dostupna je i opcija digitalnog potvrđivanja upisnice. Svejedno je za koju se opciju roditelj/skrbnik odluči.

1.Vlastoručno potpisivanje
Kako biste priložili vlastoručno potpisanu upisnicu u sustav potrebno je pritisnuti 'Preuzmi dokument'. Potom je potrebno isprintati i potpisati upisnicu i ponovno je priložiti u sustav pritiskom na 'Priloži dokument'. Naposljetku je potrebno stisnuti 'Pošalji upisnicu' kako bi škola u koju se dijete upisuje zaprimila potpisanu upisnicu i završila proces upisa.

2.Digitalno potvrđivanje
Roditelj/skrbnik koji je predao zahtjev može potvrditi upisnicu tako da označi kvačicu uz opciju "Potvrda upisnice od roditelja/skrbnika koji je predao zahtjev", a zatim odabere tipku "Potvrda upisnice". Nakon toga sustav automatski na upisnicu upisuje ime i prezime, mjesto prebivališta/boravišta roditelja/skrbnika koji je podnio zahtjev te datum potvrđivanja. Upisnicu je moguće potvrditi samo jednom.
Generirani dokument prikazuje se pod oznakom "Potvrđeni dokument". Opcijom „Pošalji upisnicu“, koja se nalazi u donjem desnom kutu ekrana, dokument se prosljeđuje administratorima škole na daljnju obradu. 


KRAJNJI ROK ZA POTPISIVANJE UPISNICA  JE PONEDJELJAK 31.8.

